Bytový podnik mesta Košice, s. r. o.

Južné nábrežie 13, 042 19 Košice

**Spis č.: 063/2019/VO-§117**

**Výzva na predloženie ponuky – zákazky s nízkou hodnotou**

v rámci postupu verejného obstarávania podľa §117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

**1. Identifikácia verejného obstarávateľa:**

Názov: Bytový podnik mesta Košice, s. r. o.

IČO: 44 518 684

Štatutárny orgán: Ing. Bartolomej Szabó – konateľ spoločnosti

Sídlo: Južné nábrežie č.13, PSČ 042 19 Košice

Kontaktná osoba pre VO: Gabriela Porembová

Telefón: +421 557871350

Pracovný kontakt pre vysvetlenie

výzvy na predloženie ponuky: gabriela.porembova@bpmk.sk

**Komunikácia pre uvedenú zákazku sa uskutočňuje prostredníctvom systému na elektronickú komunikáciu – JOSEPHINE:** [**https://josephine.proebiz.com/sk/**](https://josephine.proebiz.com/sk/)

**2.** **Názov predmetu zákazky:**

**Zabezpečenie prenájmu kopírovacích multifunkčných zariadení (tlačiareň, skener a kopírka) vrátane servisu**

Zákazka je na: služby

CPV 30121100-4 fotokopírovacie stroje, CPV 50313200-4 údržba fotokopírovacích strojov

**3. Stručný opis predmetu zákazky:**

Predmetom zákazky je prenájom 2ks kopírovacích multifunkčných zariadení (tlačiareň, skener a kopírka) vrátane servisu a dodávky spotrebného materiálu (bez dodávky papiera) pre potreby BPMK, s.r.o., na Južnej triede č.13 v Košiciach.

Požadované technické parametre multifunkčných zariadení sú podrobne popísané v Prílohe č.2 tejto výzvy. Príloha č.1- Cenová ponuka do ceny predmetu zákazky podľa uvedeného návrhu je potrebné zahrnúť aj dopravu na miesto plnenia vrátane inštalácie, nastavenia a zaškolenia v potrebnom rozsahu a softvér na sieťové prepojenie zariadení.

Dodávateľ dodá nové originálne zariadenia, zariadenia nesmú byť repasované ani použité.

V rámci servisných prác bude dodávateľ vykonávať kompletnú servisnú starostlivosť opravy, údržbu na predmete prenájmu počas celej doby prenájmu. Objednávateľ požaduje zabezpečiť nepretržité fungovanie prenajatých zariadení, v prípade poruchy dodávateľ zabezpečí jej odstránenie do 16 hod. od nahlásenia (počas pracovných dní).

Ak sa vo výzve na predloženie cenovej ponuky uvádzajú údaje alebo odkazy na konkrétneho výrobcu, značku, obchodný názov, umožňuje sa dodávateľom predložiť ponuky s ekvivalentným riešením, prípadne lepších kvalitatívnych parametrov (pod pojmom ekvivalent sa rozumie iná značka). Objednávateľ bude akceptovať ako ekvivalentný výrobok len tovar s rovnakou alebo vyššou kvalitou – parametrami ako požadovaný výrobok.

**4. Predpokladaná hodnota zákazky: do 30 000,00 € bez DPH**

**5. Základné zmluvné podmienky:**

- Miesto dodania tovaru: BPMK s.r.o., Južné nábrežie č.13, Košice

- Lehota splatnosti faktúr: 30 dní po doručení faktúry

- Lehota plnenia: 48 mesiacov

- S úspešným uchádzačom bude uzatvorená Zmluva o nájme a poskytovaní služieb. Návrh Zmluvy tvorí Prílohu č.3 tejto Výzvy.

**6. Lehota na predkladanie ponúk (vrátane skenovaných dokladov): Ponuky musia byť doručené elektronicky prostredníctvom systému Josephine v termíne do: 16.10.2019 do 10:30 hod.**

**7. Stanovenie ceny:**

Uchádzačom predložená cena – Príloha č.1 Cenová ponuka zahŕňa všetky náklady spojené s prenájmom multifunkčných zariadení vrátane servisu, dopravy na miesto plnenia, inštalácie, nastavenia a zaškolenia. Cenu je potrebné uvádzať v eurách (€). Ak uchádzač nie je platcom DPH uvedie túto skutočnosť v ponuke.

**8. Postup vo verejnom obstarávaní:**

Je jednoetapový.

**9. Predkladanie dokladov a ponuky:**

Ponuku je potrebné predložiť v príslušnom elektronickom systéme na komunikáciu vo

verejnom obstarávaní. Ponuky sa predkladajú v slovenskom alebo českom jazyku. Ponuky doručené po termíne, v inom ako slovenskom jazyku resp. českom, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa Výzvy na predloženie ponuky – zákazky s nízkou hodnotou, takéto ponuky nebudú brané do úvahy a nebudú vyhodnocované.

Ponuku uchádzač zašle spolu so skenovanými dokladmi, ak sú požadované. Ponuka musí byť predložená na celý predmet zákazky. K ponuke je potrebné priložiť aj cenovú ponuku podľa Prílohy č.1.

Ponuka je vyhotovená elektronicky a vložená do systému JOSEPHINE umiestnenom na webovej adrese https://josephine.proebiz.com/.

- Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.

- Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky“.

- V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je v pdf) tak, ako je uvedené v bode 10. tejto Výzvy . Doklady musia byť k termínu predloženia ponuky platné a aktuálne.

Ak ponuka obsahuje dôverné informácie, uchádzač ich v ponuke viditeľne označí.

**10. Podmienky účasti sú nasledovné:**

Splnenie podmienok účasti podľa Výzvy:

* Uchádzač musí predložiť fotokópiu aktuálneho dokladu o oprávnení podnikať, ktorý zodpovedá predmetu zákazky (výpis z obchodného registra alebo výpis zo živnostenského registra alebo iný doklad)
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu

– U uchádzača nesmie byť dôvod na vylúčenie pre konflikt záujmov podľa §40 ods.6 písm. f) zákona 343/2015Z.z. O verejnom obstarávaní a o zmene a doplnení niektorých zákonov v znení neskorších predpisov.

Na preukázanie splnenia podmienok účasti je potrebné predložiť tieto doklady:

* Kópiu oprávnenia na poskytnutie služby, ktorá zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie.
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď Príloha č. 4 Výzvy),
* Uchádzač doklad o konflikte záujmov nepredkladá. V prípade vylúčenia uchádzača dôkazné bremeno je na verejnom obstarávateľovi.

Obsah ponuky a požadované doklady:

* Kópiu oprávnenia na poskytnutie služby, ktorá zodpovedá predmetu zákazky, uchádzač tento doklad nemusí predkladať, ak je zapísaný v Zozname hospodárskych subjektov vedený Úradom pre verejné obstarávanie.
* Čestné vyhlásenie uchádzača, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, ktorý bude podpísaný oprávnenou osobou uchádzača (vzor viď Príloha č. 4 Výzvy)
* Príloha č.1 Cenová ponuka - nacenená
* Príloha č.3 Návrh Zmluvy o nájme a poskytovaní služieb

**11. Kritéria na vyhodnotenie ponúk:**

Úspešným uchádzačom bude ten, kto bude mať najnižšiu cenu za kópiu, výtlačok a prenájom/ v € bez DPH ( podľa Prílohy č.1).

**12. Vyhodnotenie ponúk:**

Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z hľadiska uplatnenia kritéria na vyhodnotenie ponúk.

V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvo okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

Uchádzačom, ktorí nesplnia požiadavky na predmet zákazky zašle verejný obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

**13. Prijatie ponuky:**

S úspešným uchádzačom bude uzatvorená Zmluva o nájme a poskytovaní služieb. Návrh Zmluvy tvorí Prílohu č.3 tejto Výzvy.

**14.** Verejný obstarávateľ môže pred uzatvorením zmluvného vzťahu požiadať úspešného   
uchádzača o predloženie originálu alebo overenej kópie oprávnenia na poskytnutie služby.

**15.** Verejnýobstarávateľ v súlade s §11 zákona č. 343/2015 Z.z.o verejnom obstarávaní neuzavrie zmluvu s úspešným uchádzačom, ktorý má byť zapísaný v registri partnerov verejného sektora ( ďalej len RPVS ) a nie je zapísaný v RPVS. Vyššie uvedená požiadavka

vyplýva §2 ods.2 zákona č.315/2016 Z.z. O registri partnerov verejného sektora pri jednorazovom poskytnutí finančných prostriedkov prevyšujúcich sumu 100.000 Eur alebo v úhrne sumu 250.000 Eur kalendárnom roku, ak ide o opakujúce sa plnenie. **Predpokladaná hodnota predmetnej zákazky neprevyšuje sumu 100.000 Eur s DPH.**

**16 . Ďalšie informácie verejného obstarávateľa:**

Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi.

Proti rozhodnutiu verejného obstarávateľa pri postupe zadávania zákazky podľa §117 ZVO nie je možné v zmysle §170 ods. 7 písm. b) ZVO podať námietky. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Verejný obstarávateľ môže zrušiť použitý postup zadávania zákazky z nasledovných dôvodov:

a) nebude predložená ani jedna ponuka

b) ani jedna z predložených ponúk nebude zodpovedať určeným požiadavkám verejného

obstarávateľa

c) ak sa zmenili okolnosti, za ktorých sa vyhlásilo toto verejné obstarávanie

d) jej zrušenie nariadil úrad

Schválil:

.......................................................

**Ing. Bartolomej Szabó**

konateľ spoločnosti

*Prílohy:*

Príloha č.1 – Cenová ponuka

Príloha č.2 – Technické parametre

Príloha č.3 – Návrh Zmluvy o nájme a poskytovaní služieb

Príloha č.4 - Čestné vyhlásenie uchádzača, že nemá zákaz účasti vo VO